РЕПУБЛИКА СРБИЈА

НАРОДНА СКУПШТИНА

01 Број 06-2/123-21

20. април 2021. године

Б е о г р а д

**З А П И С Н И К**

**ОСМЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 15. И 20. АПРИЛА 2021. ГОДИНЕ**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 89 народних посланика, а применом електронског система за гласање утврђено је да је у сали присутно 145 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Селма Кучевић, представник Посланичке групе УЈЕДИЊЕНА ДОЛИНА - СДА САНЏАКА - од министра привреде, проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства унутрашњих послова, Министарства правде, Републичког јавног тужилаштва, Агенције за спречавање корупције и Службе за борбу против организованог криминала, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Небојша Бакарец, представник Посланичке групе „Александар Вучић - за нашу децу“ - од Министарства унутрашњих послова.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, Душан Бајатовић, Арђенд Бајрами, Надије Бећири, Јосип Броз, Младен Грујић, проф. др Зоран Драгишић, Владимир Ђукановић, Милан Ђурица, Нинослав Ерић, Илија Животић, Владан Заграђанин, Крсто Јањушевић, Марија Јевђић, Александар Јовановић, мр Јадранка Јовановић, Јасмина Каранац, Ана Караџић, Јован Колунџија, Маријана Крајновић, Стефан Кркобабић, Сања Лакић, Софија Максимовић, Драган Д. Марковић, Јелена Мијатовић, проф. др Жарко Обрадовић, Јасмина Обрадовић, проф. др Александра Павловић Марковић, Биљана Пантић Пиља, др Балинт Пастор, Љубо Петровић, Мира Петровић, Ана Пешић, Ивана Поповић, Милена Поповић, Предраг Рајић, Катарина Ракић, Живота Старчевић, Душица Стојковић, Самир Тандир, Иван Тасовац, Марија Тодоровић, Милан Урошевић, Александар Чотрић, Ацо Петровић, Љиљана Кузмановић-Вујаковић, Марина Мирковић и Никола Кожовић.

Народна скупштина је, већином гласова (од 170 присутних народних посланика, 163 су гласала за, а седам није гласало), прихватила предлог народног посланика др Александра Мартиновића да се обави:

**заједнички начелни претрес о:**

**- Предлогу закона о изменама и допунама Закона о енергетици,** који је поднела Влада (број 011-522/21 од 30. марта 2021. године);

**- Предлогу закона о коришћењу обновљивих извора енергије,** који је поднела Влада (број 011-521/21 од 30. марта 2021. године);

**- Предлогу закона о изменама и допунама Закона о рударству и геолошким истраживањима,** који је поднела Влада (број 011-520/21 од 30. марта 2021. године)и

**- Предлогу закона о енергетској ефикасности и рационалној употреби енергије,** који је поднела Влада (број 011-519/21 од 30. марта 2021. године).

Народна скупштина је, већином гласова (од 175 присутних народних посланика, 169 је гласало за, а шест није гласало), утврдила дневни ред Осме седнице Првог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

**1. Предлог закона о изменама и допунама Закона о енергетици,** који је поднела Влада (број 011-522/21 од 30. марта 2021. године);

**2. Предлог закона о коришћењу обновљивих извора енергије,** који је поднела Влада (број 011-521/21 од 30. марта 2021. године);

**3. Предлог закона о изменама и допунама Закона о рударству и геолошким истраживањима,** који је поднела Влада (број 011-520/21 од 30. марта 2021. године);

**4. Предлог закона о енергетској ефикасности и рационалној употреби енергије,** који је поднела Влада (број 011-519/21 од 30. марта 2021. године);

**5. Предлог одлуке о избору чланова Комисије за контролу извршења кривичних санкција,** који је поднео Одбор за правосуђе, државну управу и локалну самоуправу (број 02-524/21 од 30. марта 2021. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују: проф. др Зорана З. Михајловић, потпредседница Владе и министар рударства и енергетике, Јованка Атанацковић и Зоран Лакићевић, државни секретари у Министарству рударства и енергетике, Зоран Илић и Дејан Милијановић, вршиоци дужности помоћника министра рударства и енергетике.

Затим је Народна скупштина прешла на рад по утврђеном дневном реду, односно на **заједнички начелни претрес о предлозима закона из тачака од 1. до 4. дневног реда.**

Председник је, сагласно члану 157. став 2. Пословника, отворио заједнички начелни претрес о:

* **Предлогу закона о изменама и допунама Закона о енергетици,**
* **Предлогу закона о коришћењу обновљивих извора енергије,**
* **Предлогу закона о изменама и допунама Закона о рударству и геолошким истраживањима** и
* **Предлогу закона о енергетској ефикасности и рационалној употреби енергије.**

Председник је, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова.

Уводно излагање о предлозима закона поднела је представник предлагача проф. др Зорана З. Михајловић, потпредседница Владе и министар рударства и енергетике.

У заједничком начелном претресу учествовали су народни посланици: Елвира Ковач, известилац Одбора за европске интеграције, Верољуб Арсић, известилац Одбора за привреду, регионални развој, трговину, туризам и енергетику (поводом чијег излагања се за реч јавила министар проф. др Зорана З. Михајловић), Јелена Жарић Ковачевић, известилац Одбора за уставна питања и законодавство, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (поводом чијег излагања се за реч јавила министар проф. др Зорана З. Михајловић, којој је реплицирао народни посланик др Муамер Зукорлић), др Милорад Мијатовић, представник Посланичке групе Социјалдемократска партија Србије, Војислав Вујић, представник Посланичке групе ЈЕДИНСТВЕНА СРБИЈА (ЈС), Данијел Ђивановић, представник Посланичке групе САВЕЗ ВОЈВОЂАНСКИХ МАЂАРА, Ђуро Перић, председник Посланичке групе ПУПС - „Три П“, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Марина Рагуш, председник Посланичке групе СПАС (поводом чијег излагања се за реч јавила министар проф. др Зорана З. Михајловић), Зоран Томић, представник Посланичке групе „Александар Вучић - за нашу децу“ (поводом чијег излагања се за реч јавила министар проф. др Зорана З. Михајловић), проф. др Мисала Праменковић, Владан Глишић и Верољуб Арсић (поводом чијег излагања се за реч јавила министар проф. др Зорана З. Михајловић, а затим је председавајући др Владимир Орлић, потпредседник Народне скупштине, одредио паузу у трајању од једног часа).

Након паузе, седница је настављена у 15 часова и 15 минута.

У наставку заједничког начелног претреса учествовали су народни посланици: Бранимир Јовановић, Ненад Филиповић, Золтан Пек, Угљеша Марковић, проф. др Владимир Маринковић (поводом чијег излагања се за реч јавила министар проф. др Зорана З. Михајловић), Самира Ћосовић, Розалија Екрес, др Весна Ивковић, др Александра Томић, др Нина Павићевић, Ивана Николић (поводом чијег излагања се за реч јавила министар проф. др Зорана З. Михајловић), Борислав Ковачевић (поводом чијег излагања се за реч јавила министар проф. др Зорана З. Михајловић), Горан Ковачевић (поводом чијег излагања се за реч јавила министар проф. др Зорана З. Михајловић, којој је реплицирао народни посланик Горан Ковачевић), Дубравка Филиповски, Ђорђе Комленски (након чије излагања су се за реч и реплику јавили министар проф. др Зорана З. Михајловић и народни посланик Ђорђе Комленски), Тијана Давидовац, Зоран Бојанић, Наташа Јовановић (поводом чијег излагања се за реч јавила министар проф. др Зорана З. Михајловић) и Зоран Томић, представник Посланичке групе „Александар Вучић - за нашу децу“.

Затим је председник закључио заједнички начелни претрес о предлозима закона из тачака 1. до 4. дневног реда.

Првог дана рада, седница је завршена у 18 часова и 50 минута.

**Други дан рада –20. април 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 94 народна посланика, а применом електронског система за гласање утврђено је да је у сали присутно 137 народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства унутрашњих послова и Министарства омладине и спорта, Марија Јевђић, представник Посланичке групе ЈЕДИНСТВЕНА СРБИЈА (ЈС) - од Министарства унутрашњих послова и Републичког јавног тужилаштва, Сања Јефић Бранковић, представник Посланичке групе Социјалдемократска партија Србије - од Министарства просвете, науке и технолошког развоја, Арпад Фремонд, представник Посланичке групе САВЕЗ ВОЈВОЂАНСКИХ МАЂАРА - од Министарства пољопривреде, шумарства и водопривреде, Управе за аграрна плаћања и Министарства финансија, др Нина Павићевић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од Министарства привреде и Александар Марковић, представник Посланичке групе „Александар Вучић - за нашу децу“.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Душан Бајатовић, Арђенд Бајрами, др Муамер Бачевац, Зоран Бојанић, Никола Војиновић, Владимир Ђукановић, Милан Ђурица, Нинослав Ерић, Илија Животић, Никола Јоловић, Драгомир Карић, Селма Кучевић, Софија Максимовић, Љубомир Марић, Драган Д. Марковић, Оливера Недељковић, Слађана Николић, Љубо Петровић, Мира Петровић, Милена Поповић, Мисала Праменковић, Катарина Ракић, Иван Тасовац, Бојан Торбица, Љиљана Кузмановић-Вујаковић, Марина Мирковић, Мина Китановић и Никола Кожовић.

Затим је Народна скупштина прешла на јединствени претрес о **5. тачки дневног реда -** **ПРЕДЛОГУ ОДЛУКЕ О ИЗБОРУ ЧЛАНОВА КОМИСИЈЕ ЗА КОНТРОЛУ ИЗВРШЕЊА КРИВИЧНИХ САНКЦИЈА.**

Председавајући др Владимир Орлић, потпредседник Народне скупштине је, сагласно члану 192. став 3. Половника Народне скупштине, отворио јединствени претрес о Предлогу одлуке.

У јединственом претресу учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Бранимир Јовановић, председник Посланичке групе Социјалдемократска партија Србије, Загорка Алексић, представник Посланичке групе ЈЕДИНСТВЕНА СРБИЈА (ЈС), Јелена Жарић Ковачевић, представник Посланичке групе „Александар Вучић - за нашу децу“, проф. др Јахја Фехратовић, Живота Старчевић, Невена Вујадиновић, Милија Милетић, Дејан Кесар, Сања Лакић, Миланка Јевтовић Вукојичић, Маријан Ристичевић, Небојша Бакарец, Адам Шукало, Александар Мирковић, Милимир Вујадиновић, Милош Банђур, Угљеша Мрдић (затим је председавајући, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Србислав Филиповић и Верољуб Арсић.

Затим је председавајући, у складу са чланом 98. став 4. Пословника, закључио јединствени претрес о Предлогу одлуке и одредио паузу у трајању од једног часа.

Након паузе, седница је настављена у 15 часова и 10 минута.

Председник је, сагласно члану 90. став 1. Пословника Народне скупштине, обавестио да су седници позвани да присуствују проф. др Зорана З. Михајловић, потпредседница Владе и министар рударства и енергетике са сарадницама.

Затим је Народна скупштина прешла на претрес у појединостима о **1. тачки дневног реда –** **ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ЕНЕРГЕТИЦИ.**

Председник је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани које су заједно поднели народни посланици Верољуб Матић и др Бобан Бирманчевић на чл. 4, 10, 21. са исправком, 46, 59. са исправком, 61, 91. и 95. и амандман Одбора за привреду, регионални развој, трговину, туризам и енергетику на члан 62.

У претресу о Амандману на члан 4. који су заједно поднели народни посланици Верољуб Матић и др Бобан Бирманчевић, учествовали су народни посланици Верољуб Матић и Виктор Јевтовић.

У претресу о Амандману на члан 10. који су заједно поднели народни посланици Верољуб Матић и др Бобан Бирманчевић, учествовали су народни посланици др Бобан Бирманчевић (након чијег излагања се за реч јавила представник предлагача проф. др Зорана З. Михајловић, потпредседница Владе и министар рударства и енергетике) и Самир Тандир.

У претресу о Амандману на члан 21. са исправком, који су заједно поднели народни посланици Верољуб Матић и др Бобан Бирманчевић, учествовали су народни посланици др Бобан Бирманчевић и Верољуб Арсић.

У претресу о Амандману на члан 46. који су заједно поднели народни посланици Верољуб Матић и др Бобан Бирманчевић, учествовала је народни посланик Оља Петровић.

У претресу о Амандману на члан 59. са исправком, који су заједно поднели народни посланици Верољуб Матић и др Бобан Бирманчевић, учествовао је народни посланик Милимир Вујадиновић.

У претресу о Амандману на члан 61. који су заједно поднели народни посланици Верољуб Матић и др Бобан Бирманчевић, учествовала је народни посланик Рајка Матовић.

У претресу о Амандману на члан 62. који је поднео Одбор за привреду, регионални развој, трговину, туризам и енергетику, учествовали су министар проф. др Зорана З. Михајловић, која је прихватила Амандман и народни посланици Верољуб Арсић и Гојко Палалић (након чијег излагања се за реч јавила министар проф. др Зорана З. Михајловић).

У претресу о Амандману на члан 91. који су заједно поднели народни посланици Верољуб Матић и др Бобан Бирманчевић, учествовала је народни посланик Невенка Костадинова.

У претресу о Амандману на члан 95. који су заједно поднели народни посланици Верољуб Матић и др Бобан Бирманчевић, учествовао је народни посланик проф. др Марко Атлагић.

У претресу о Амандману на члан 95. који су заједно поднели народни посланици Ђорђе Милићевић, Снежана Пауновић, Угљеша Марковић и Дијана Радовић, учествовао је народни посланик Ђорђе Дабић.

Затим је председавајућа Елвира Ковач, потпредседник Народне скупштине, закључила претрес Предлога закона у појединостима и обавестила да ће Народна скупштина, у Дану за гласање, одлучивати о Предлогу закона у начелу, појединостима и у целини.

Потом је Народна скупштина прешла на претрес у појединостима о **2. тачки дневног реда – ПРЕДЛОГУ ЗАКОНА О КОРИШЋЕЊУ ОБНОВЉИВИХ ИЗВОРА ЕНЕРГИЈЕ.**

Председавајућа Елвира Ковач, потпредседник Народне скупштине је, сагласно члану 157. став 3. Пословника, oтворила претрес Предлога закона у појединостима.

Саставни део Предлога закона постали су амандмани које су заједно поднели народни посланици Верољуб Матић и др Бобан Бирманчевић на чл. 4. са исправком, 24. са исправком, 58. са исправком, 87, 88. и 89. и амандмани Одбора за привреду, регионални развој, трговину, туризам и енергетику на чл. 2. и 108.

Народни посланици Верољуб Матић и др Бобан Бирманчевић писаним путем повукли су Амандман на члан 4. Предлога закона.

У претресу о Амандману на члан 2, који је поднео Одбор за привреду, регионални развој, трговину, туризам и енергетику, учествовали су представник предлагача проф. др Зорана З. Михајловић, потпредседница Владе и министар рударства и енергетике, која је прихватила Амандман и народни посланик Борис Бурсаћ.

У претресу о Амандману на члан 4. са исправком, који су заједно поднели народни посланици Верољуб Матић и др Бобан Бирманчевић, учествовао је народни посланик др Бобан Бирманчевић.

У претресу о Амандману на члан 24. са исправком, који су заједно поднели народни посланици Верољуб Матић и др Бобан Бирманчевић, учествовала је народни посланик Виолета Оцокољић.

У претресу о Амандману на члан 89. који су заједно поднели народни посланици Верољуб Матић и др Бобан Бирманчевић, учествовао је народни посланик доц. др Михаило Јокић.

У претресу о Амандману на члан 108. који је поднео Одбор за привреду, регионални развој, трговину, туризам и енергетику, учествовала је министар проф. др Зорана З. Михајловић, која је прихватила амандман.

Затим је председавајући др Владимир Орлић, потпредседник Народне скупштине, закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона.

Потом је Народна скупштина прешла на претрес у појединостима о **3. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О РУДАРСТВУ И ГЕОЛОШКИМ ИСТРАЖИВАЊИМА.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постали су амандмани народних посланика Верољуба Матића и др Бобана Бирманчевића на члан 2. са исправком, члан 8. са исправком, члан 27. са исправком, члан 31. са исправком, члан 34. са исправком, члан 48. са исправком, члан 49. са исправком, члан 53. са исправком и члан 63. са исправком, као и амандмани Одбора за привреду, регионални развој, трговину, туризам и енергетику на чл. 2, 6, 37, 62. и 63. Предлога закона.

Народни посланици Верољуб Матић и др Бобан Бирманчевић, писаним путем, повукли су Амандман на члан 2. Предлогa закона.

У претресу о Амандману на члан 2. који је поднео Одбор за привреду, регионални развој, трговину, туризам и енергетику, учествовала је представник предлагача проф. др Зорана З. Михајловић, потпредседница Владе и министар рударства и енергетике, која је прихватила Амандман.

У претресу о Амандману на члан 2. са исправком, који су заједно поднели народни посланици Верољуб Матић и др Бобан Бирманчевић, учествовала је народни посланик Мирела Раденковић.

У претресу о Амандману на члан 6. који је поднео Одбор за привреду, регионални развој, трговину, туризам и енергетику, учествовала је министар проф. др Зорана З. Михајловић, која је прихватила Амандман.

У претресу о Амандману на члан 37. који је поднео Одбор за привреду, регионални развој, трговину, туризам и енергетику, учествовала је министар проф. др Зорана З. Михајловић, која је прихватила Амандман.

У претресу о Амандману на члан 48. са исправком, који су заједно поднели народни посланици Верољуб Матић и др Бобан Бирманчевић, учествовала је народни посланик Весна Недовић.

У претресу о Амандману на члан 62. који је поднео Одбор за привреду, регионални развој, трговину, туризам и енергетику, учествовала је министар проф. др Зорана З. Михајловић, која је прихватила Амандман.

У претресу о Амандману на члан 63. који је поднео Одбор за привреду, регионални развој, трговину, туризам и енергетику, учествовала је министар проф. др Зорана З. Михајловић, која је прихватила Амандман.

У претресу о Амандману на члан 63. са исправком, који су заједно поднели народни посланици Верољуб Матић и др Бобан Бирманчевић, учествовали су народни посланици др Бобан Бирманчевић и Милија Милетић.

Затим је председник закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона.

Потом је Народна скупштина прешла на претрес у појединостима о **4. тачки дневног реда – ПРЕДЛОГУ ЗАКОНА О ЕНЕРГЕТСКОЈ ЕФИКАСНОСТИ И РАЦИОНАЛНОЈ УПОТРЕБИ ЕНЕРГИЈЕ.**

Председник је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани народног посланика др Бобан Бирманчевић на чл. 1, 79, 88, 111, 155, 163. и 166 и амандмани Одбора за привреду, регионални развој, трговину, туризам и енергетику на чл. 3, 57, 72, 124, 139. и 153.

Писаним путем амандмане је повукао народни посланик др Бобан Бирманчевић на чл. 57, 72, 134. и 146. Предлога закона.

У претресу о Амандману на члан 1. који је поднео народни посланик др Бобан Бирманчевић, учествовао је подносилац Амандмана.

У претресу о Амандману на члан 3. који је поднео Одбор за привреду, регионални развој, трговину, туризам и енергетику, учествовала је представник предлагача проф. др Зорана З. Михајловић, потпредседница Владе и министар рударства и енергетике, која је прихватила Амандман.

У претресу о Амандману на члан 57. који је поднео Одбор за привреду, регионални развој, трговину, туризам и енергетику, учествовала је министар проф. др Зорана З. Михајловић, која је прихватила Амандман.

У претресу о Амандману на члан 72. који је поднео Одбор за привреду, регионални развој, трговину, туризам и енергетику, учествовала је министар проф. др Зорана З. Михајловић, која је прихватила Амандман.

У претресу о Амандману на члан 79. који је поднео народни посланик др Бобан Бирманчевић, учествовао је народни посланик Томислав Јанковић.

У претресу о Амандману на члан 88. који је поднео народни посланик др Бобан Бирманчевић, учествовао је народни посланик Ђорђе Милићевић.

У претресу о Амандману на члан 124. који је поднео Одбор за привреду, регионални развој, трговину, туризам и енергетику, учествовала је министар проф. др Зорана З. Михајловић, која је прихватила Амандман.

У претресу о Амандману на члан 139. који је поднео Одбор за привреду, регионални развој, трговину, туризам и енергетику, учествовала је министар проф. др Зорана З. Михајловић, која је прихватила Амандман.

У претресу о Амандману на члан 153. који је поднео Одбор за привреду, регионални развој, трговину, туризам и енергетику, учествовала је министар проф. др Зорана З. Михајловић, која је прихватила Амандман.

Затим је председник закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона.

Председник је, сагласно члану 87. став 5. Пословника Народне скупштине, одредио уторак, 20. април 2021. године, са почетком у 18 часова и 30 минута, као Дан за гласање о тачкама дневног реда Осме седнице Првог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутно 188 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЕНЕРГЕТИЦИ**

Народна скупштина је, једногласно (од 191 присутног народног посланика, 191 је гласао за), прихватила Предлог закона, у начелу.

Народна скупштина није прихватила Aмандман народних посланика Ђорђа Милићевића, Снежане Пауновић, Угљеше Марковића и Дијане Радовић на члан 95. (од 191 присутног народног посланика, 25 је гласало за, један против, а 165 није гласало).

Народна скупштина је, већином гласова (од 191 присутног народног посланика, 190 је гласало за, а један није гласао), усвојила Предлог закона о изменама и допуна Закона о енергетици, у целини.

**2. тачка дневног реда –** **ПРЕДЛОГ ЗАКОНА О КОРИШЋЕЊУ ОБНОВЉИВИХ ИЗВОРА ЕНЕРГИЈЕ**

Народна скупштина је, већином гласова (од 191 присутног народног посланика, 190 је гласало за, а један није гласао), усвојила Предлог закона о коришћењу обновљивих извора енергије, у целини.

**3. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О РУДАРСТВУ И ГЕОЛОШКИМ ИСТРАЖИВАЊИМА**

Народна скупштина је, већином гласова (од 191 присутног народног посланика, 189 је гласало за, а два нису гласа), усвојила Предлог закона о изменама и допунама Закона о рударству и геолошким истраживањима, у целини.

**4. тачка дневног реда –** **ПРЕДЛОГ ЗАКОНА О ЕНЕРГЕТСКОЈ ЕФИКАСНОСТИ И РАЦИОНАЛНОЈ УПОТРЕБИ ЕНЕРГИЈЕ**

Народна скупштина је, једногласно (од 191 присутног народног посланика, 191 је гласао за), усвојила Предлог закона о енергетској ефикасности и рационалној употреби енергије, у целини.

**5. тачка дневног реда – ПРЕДЛОГ ОДЛУКЕ О ИЗБОРУ ЧЛАНОВА КОМИСИЈЕ ЗА КОНТРОЛУ ИЗВРШЕЊА КРИВИЧНИХ САНКЦИЈА**

Народна скупштина је, већином гласова свих народних посланика (од 191 присутног народног посланика, 189 је гласало за, а два нису гласала), усвојила Предлог одлуке о избору чланова Комисије за контролу извршења кривичних санкција, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Осму седницу Првог редовног заседања Народне скупштине Републике Србије у 2021. години.

Седница је закључена у 18 часова и 40 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић